શહેરના મોરબી રોડ ઉપર વેલનાથપરામાં રહેતી અને ઘર નજીક આવેલ પલવી ઇમિટેશન નામના કારખાનામાં છેલ્લા ૪ વર્ષથી મજૂરીકામ કરતી કોળી પરિવારની ૧૬ વર્ષ ૭ મહિનાવાળી સગીર દીકરીની માતાએ સંતકબીર રોડ ઉપર આર્યનગરમાં રહેતા અને કારખાનાના મેનેજર એવા ભુપત હાપલીયા સામે દીકરીની છેડતી અંગે બી ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેની દીકરી ૪ વર્ષથી આ કારખાનામાં નોકરી કરે છે પાંચેક દિવસ પૂર્વે દીકરી મેનેજર ભુપત હાપલીયાની ઓફિસમાં ઇમીટેશનના માલ પેકિંગના મશીન લેવા ગઈ હતી ત્યારે ભુપતે સગીરાનું બાવડું પકડી લીધું હતું અને બાથ ભરી લીધી હતી ત્યારે સગીરાએ પ્રતિકાર કરતા તેણીને ભુપતે જવા દીધી હતી બાદમાં ફરીથી સગીરા ભુપત હાપલીયાને ચા આપવા તેની ઓફિસમાં ગઈ ત્યારે ભુપતે સગીરાનો હાથ પકડી તેની તરફ ખેંચી હતી અને ગાલ ઉપર ચુંબન કરી લેતા સગીરા ડઘાઈ ગઈ હતી અને આ અંગે પરિવારને હકીકત જણાવતા પરિવારજનોએ ભુપત હાંપલીયા સામે જાતીય સતામણી અંગે ફરિયાદ નોંધાવી હતી ૩ સંતાનોના પિતા એવા નરાધમને ઝડપી પાડવા પીએસઆઇ એન જે જાડેજા સહિતના સ્ટાફે શોધખોળ હાથ ધરી છે.